Gas bidezko errekarga - Wikipedia, entziklopedia askea.\nGas bidezko errekarga\nAK-47 eraso fusilaren ibilera luzeko gas bidezko errekarga. 1) Gas zuloa 2) Pistoi-burua 3) Barra 4) Ixtailua 5) Ixtailu gida 6) Malgukia\nGas bidezko errekarga, su armetan funtzionamendu zikloa burutzeko erabiltzen den sistema bat da. Sistema honetan kanoian zulo bat egiten da, bertatik presio handiko gasak ateratzeko eta hauek sor dezaketen indarrarekin kartutxoa atera, arma mailutu eta kartutxo berria sartzeko. Gehienetan konbustioko gasek pistoi bat bultzatzen dute honek ixtailuan edo ixtilu gidan eragin dezan, baina badira arma batzuk, MAS-49 fusila eta M-16 eraso fusila adibidez, zeinetan konbustioko gasek zuzenean ixtailuan edota ixtailu gidan eragiten dutenak.\n1 Gas bidezko sistema nagusiak\n1.1 Eragin zuzeneko gas bidezko errekarga\n1.2 Ibilera luzeko gas bidezko errekarga\n1.3 Ibilera motzeko gas bidezko errekarga\nGas bidezko sistema nagusiak[aldatu | aldatu iturburu kodea]\nGas bidezko errekarga zikloa duten su arma gehienek pistoi bat erabiltzen dute, non bertan jotzen duten konbustio gasek. Lehenengo gas bidezko erregargazko armek konbustio gasak kanoiaren bukaeratik hartzen zituzten, gasak presio txikia zuelarik. Hau dela eta armaren mekanismok ez zuen indar handirik jasaten. Baina gero eta arma motzakoak egin nahi izateak, gasak errekamaratik gertuago hartu beharra ekarri zuen, presioa handituz eta mekanismo gogorragoak diseinatu beharra ekarriz. Mekanismo sinpleak erabiltzen jarraitzeko, gas bidezko arma gehienetan pistoiak distantzia jakin bat egin ondoren gasak atmosferara botatzen dira, presioa jaitsiz.\nEragin zuzeneko gas bidezko errekarga[aldatu | aldatu iturburu kodea]\nM-16 eraso fusilaren eragin zuzeneko gas bidezko erregarga\nEragin zuzeneko gas bidezko erregarkan, konbustio gasek zuzenean eragiten dute ixtailuan edota ixtailu gidan. Sistema honen abantaila nagusia pieza gutxiago behar izatea da, baina ondorio bezala gas bidezko errekarga sistemarik zikinena izatea dakar. Konbustio gasek ixtailuan eragiten dutenez, konbustio gasak hargailura iristen dira eta hau zikintzen dute, armaren garbiketa maizago egin beharra ekarriz. M-16 eraso fusil estatubatuarra da sistema hau erabiltzen duen armarik ezagunena. Sistema hau erabiltzena eta kartutxoetako bolboraren kalitate txarrak, Vietnamgo Gerran eraso fusil honek fama txarra hartzea ekarri zuen. Hala eta guztiz, arma egoki garbitzen bada, sistema eraginkorra da.\nIbilera luzeko gas bidezko errekarga[aldatu | aldatu iturburu kodea]\nSistema honetan pistoia ixtailu gidari zurrunki lotuta dago eta ziklo osoan mugitzen da. M1 Garand fusilak eta AK-47 eraso fusilak sistema hau erabiltzen dute. Sistema honen abantailarik nagusiena mugitzen diren piezak gutxitzea eta ixtailu gidan gertatzen den inertzia momentua handitzea dira. Hala ere armaren zikloan mugitzen den masa beste sistemetan baino handiago denez, grabitatze zentroa gehiago aldatzen da tiroan zehar eta honek prezisioa gutxitzen du.\nIbilera motzeko gas bidezko errekarga[aldatu | aldatu iturburu kodea]\nIbilera motzeko gas bidezko erregarga\nSistema honetan gas pistoia eta ixtailu gida ez daude loturik. Pistoiak distantzia labur batean bultzatzen dut ixtailu gida eta azken honek inertzia jarraitzen duen bitartean, gas pistoia berak duen malgukiaren bidez bere lekura bueltatzen da. Ibilera luzeko sistemekin konparatuz gero, mugimenduan dagoen masa txikiagoa da eta beraz tiroan zehar armaren grabitate zentrua gutxiago mugitzen da prezisioa gehituz. Bestalde eragin zuzeneko errekarga baino askoz garbiago da, zeren eta hargailura ez da konbustio gasik iristen eta ondorioz gutxiago zikintzen da. Hau dela eta sistema hau erabiltzen duten su armak, eragin zuzenekoak baino askoz gutxiago garbitu behar dira eta bizitza luzeagoa dute. Sistema hau erabiltzen duten arma garrantzitsuenak FN FAL borroka fusil Belgiarra eta Vz. 58 eraso fusil Txekoslovakiarra dira.\nGas operation Gas bidezko errekargari buruzko animazioak howstuffworks.com webgunean.\nOrriaren azken aldaketa: 28 azaroa 2019, 19:45.


Preso politikoek egindako lanak zentsuratu ditu Donostia 2016k : ataramiñe\nPreso politikoek egindako lanak zentsuratu ditu Donostia 2016k\n2016, azaroa 17\n→ berria.eus: Preso politikoek egindako lanak zentsuratu ditu Donostia 2016k\n→ naiz.eus: Donostia 2016 censura obras de presos y expresos políticos vascos en una exposición\n→ berria.eus: Donostia 2016k euskal presoen artelanak zentsuratu ditu\n→ berria.eus: Ainhoa Oiartzabal Azketa Presoak, lekurik gabe\n→ naiz.eus: Donostia 2016 censura obras solo por ser de presos o expresos vascos\n→ naiz.eus: Editoriala LLEGAR A LA CENSURA CON TAL DE INVISIBILIZAR A LOS PRESOS\n→ naiz.eus: PABLO MARTE «Una exposición que trata un tema espinoso está casi obligada a evidenciar los conflictos»\n→ berria.eus: IÑIGO ARANBARRI Zikiña Kenduta\n→ berria.eus: DARIO MALVENTI «Ikusi ere egin gabe zentsuratu zuten obretako bat»\n→ naiz.eus: JOSETXO ETXEBERRIA, MAITANE SAGASTUME, SERGIO GARCIA RAZKIN Y SERGIO LEZKANO PRESOAK KALERA, PRESOEN ARTELANAK KALERA\n[berria.eus] Preso politikoek egindako lanak zentsuratu ditu Donostia 2016k\n‘Lekurik gabe, denborarik gabe. Giltzapekoak’ erakusketan sartu behar zituzten, baina erretiratu egin ditu kultur hiriburutzak.\nErakusketan ikusgai dagoen lanetako bat. Erakusketan ikusgai dagoen lanetako bat.\nGiltzapean —espetxean, zentro psikiatrikoetan edota adin txikikoentzako zentroetan— dauden pertsonen lanen artelanak erakustea du helburu erakusketak, eta gaur goizean aurkeztu dute Koldo Mitxelena Kulturunean. Han bertan, eta Pablo Berastegi D2016ko zuzendari nagusia eta Denis Itxaso Gipuzkoako Kultura diputatua ondoan zituela, egin du salaketa Pablo Marte erakusketako komisarioetako batek —besteak Aitor Izagirre eta Mafrion Cruza dira—. Komunikatu bat irakurri du Martek eta jakinarazi erakusketarako jasotako obra batzuek “zentsura jasan” dutela. Era berean, obra horiek ez diotela inorri minik edo kalte egiten adierazi du Martek: “Ez ditugu konpartitzen zentsurarako arrazoi moduan erabili dituzten argudioak”.\nBerastegi ondoan zuten komisarioek eta berehala erantzun behar izan du. Haren iritziz, “ETAko presoek” egindako obrek “terrorismoaren biktimak mindu ditzakete”. Hala eta guztiz ere, onartu du obrak beraiek ez dutela inor mintzeko edukirik. “Baina Donostia 2016k erakusteko askatasunaren aurretik jarri du biktimen sentsibilitatea”. Ez komisarioek ez Berastegik berak, ez dute adierazi nahi izan zein preso diren erretiratu dien obren egileak. Donostia 2016 bulegoko ordezkariek, dena dela, jakinarazi dute preso politikoek eta preso ohiek egindako obrak direla, marrazki bilduma bat, margolan bat eta bideo film bat, hain zuzen ere.\nDenis Itxasok berak ere esan du obren edukia ez dela arazoa izan, eta bai, ordea, zein diren egileak. Donostia 2016ren gai nagusia elkarbizitza dela adierazi du Kultura diputatuak: “Kulturaz hitz egitea justiziaz, memoriaz eta enpatiaz hitz egitea da, eta egile batzuen obra erakusteak mindu dezake biktimen sentsibilitatea”. Preso politiko eta preso ohi batzuen lanak erakustea “Donostia 2016ren asmoen kontra” egon litekeela ere adierazi du.\nAtalak: artikuluak, espetxea eta literatura, presoak


Aiton-amonen eguna eta pintxo dastaketa egingo ditugu - Pedro Mari Otaño eskola - Tolosaldeko Ataria.\nAiton-amonen eguna eta pintxo dastaketa egingo ditugu\nPedro Mari Otaño eskola 2017-05-29 10:46 Hezkuntza\nDatorren ostegunean, ekainaren 1ean, arratsaldeko 16:45ean izango da hitzordua.\nJoan zaigu beste urte bat, bere lau urtaroekin. Lanean tope ibili gara, urtero lez, festarik-festa, geletan, baratzean, herrian… eta aurten gure baratzeko belardian dagoen oilategian. Askok ahaztu badute ere, oilategia izatearena ametsa zen eta egi bihurtu da. Ohitu gara egunez egun bertara joan, garbiketa lanak egin, janaria eman eta garrantzitsuena arrautza zoragarriak biltzen; gure komunitateko beste edozein kide bezala zaintzen, alegia.\nEta amestea polita eta aberasgarria denez, ikasleek ez dute denborarik galdu eta amesten jarraitu dute. Euskaldun onak bezala, sukaldeko kontuek erakarrita, sukaldaritza tailerra egitea proposatu zuten. Eta hortxe ibili dira ikasturtean zehar beraien ametsa nola gauzatu pentsatzen: lehengaiak, suak, sukaldeko tresneria… guzti hau lortzea garrantzitsua zen, baina, baita sukaldari adituak izatea ere! Eta gure ikasleak posible dela sinesten dutenez, batera eta bestera joaz sukaldari tailerra martxan jartzea lortu dute. Eskolako pasiloetan haizeak barreiatu ditu mota guztietako usainak, zein baino zein hobea, tripak orroka jartzeko modukoak.\nSukaldari entzutetsuenen pare, ikasitakoa guztiekin partekatu nahi eta ekainaren 1ean komunitate osoa gonbidatu nahi izan dute mimo eta ilusio handiz prestatuko dituzten pintxoak eta jakiak dastatzera. Eskolako frontoiean izango da hitzordua; aurrekomantalak eta sukaldari txapelak soinean bertan izango dira LHko ikasleak askotariko jakiak prestatzen.\nEta gurasoak aukera hau aprobetxatuz, aurreko urtean estreinekoz ospatu zen aiton-amonen eguna errepikatzea pentsatu dute. Aitona-amonak bilobekin elkartu ahal izateko topagune ezberdin bat. Gure eskolako ateak urte guztian nahi duen ororentzat irekiak badaude ere, egun honetan beste behin ere bereziki, aitona-amonak omendu nahi dira. Gurasoek berain lana baloratzen dutelako eta irakasleek gertuko sentitzen dituztelako. Arratsaldea HHko ikasleekin pasatzeko aukera izango dute, hainbat jolas, dantza eta abesti ikasi eta 16:45ean frontoiean guztiekin partekatzeko. Eskolako eta herriko errealitatea den kulturartekotasunak ere tokia izango du ekainaren 1eko festan eta Nigeriar talde baten kantu emanaldia ere izango dugu. Guzti honekin bihotzak alaitu, gorputza astindu eta ordurako sukaldariek prest izango dituzte pintxoz beteriko mahaiak frontoiaren bueltan; badakizue, ezin festa bat borobildu janaririk eta edaririk gabe!\nZuek ere gonbidatuak zaudete!


Prestakuntza-Bekak Urdaibain – Gaztedi Busturialdea\nBeka hauen helburua da, Urdaibairekin lotura duten bi gazteei esperientzia praktiko eta hezigarri bat eskaintzea garapen iraunkorrari dagokionez, baita Urdaibaiko Biosfera Erreserbaren eta UNESCOren MAB Programaren kudeaketari eta funtzionamenduari dagokionez ere.\nDeialdia egiten duena: Unesco Etxea.\nKontaktua: n.viota@unescoetxea.org (Nekane Viota)\nIturria: Unesco Etxearen webgunea.\nZer sartzen da bekan?\n8 hilabeteko prestakuntza praktikorako egonaldia (2022ko maiatzaren 1etik abenduaren 31ra) lanaldi erdira; gunea Urdaibai Biosfera Erreserbarako Zerbitzuan izango da (Ekoetxea – Busturia).\nOrdainsari gordina: 500 euro/hilean.\n18 eta 30 urte artean izatea (adin-tarte hori beka hasten den egunean izan behar da, hau da, maiatzaren 1ean).\nGarapen iraunkorreko esparruetan prestakuntza edo esperientzia izatea: turismoa, ingurumena, azpiegiturak….\nAhal izanez gero, Urdaibaiko Biosfera Erreserbarekin lotura bat izatea (bizilekua, lana, ikasketak, ikerketa, edo Urdaibaiko elkarteren bateko kide izatea).\nEuskara-maila eta ingeles-maila altuak izatea.\nMotibazioa eta komunikatzeko gaitasuna izatea.\nLehentasuna emango zaie langabezian daudenei.


Emakumeak minbiziaren aurka, irudietan | Consumer\nEmakumeak minbiziaren aurka, irudietan\nArgazki-erakusketa batean, lau emakumek minbiziaren aurkako borrokan izandako bizipenak, haien beldurrari aurre nola egiten dioten eta erronkak nola bideratzen dituzten azalduko da.\nMinbiziari buruzko Europako XIV. Konferentziak (ECCO), iraileko azken astean, Bartzelonan, bere gaixotasunaren aurka borrokatzen ari ziren lau emakumeren irudiak utzi zituen talde osoaren erretinan, «Viajes con valentía: Imágenes de la lucha de las mujeres contra el cancer», Arthur Myers argazkilariaren eta medikuaren lana. Baliteke minbiziari buruzko azken berriak ezagutzea ez izatea hain garrantzitsua kongresu batean, zientziaren dibulgazioari dagokionez, kasu honetan protagonistak ezagutzea bezain garrantzitsua.\nBularreko minbizia etengabe hazten ari da, eta urtero milioi bat diagnostiko berri baino gehiago egiten ditu. Europako emakume batek bularreko minbizia izateko arriskua %10era iristen dela kalkulatzen da, eta gaixotasun hori 35 eta 55 urte bitarteko emakumeen heriotza-eragile ohikoena da. Obulutegiko minbiziari dagokionez (ez da hain ohikoa), Europako emakumeek ahurra erasoan eramaten dute, urtero diagnostikatutako 61.000 kasu berri baino gehiagorekin. Txarrena da minbizia diagnostikatzen zaila dela, sintoma ez-espezifikoak dituela edo erraz nabaritzen ez dela, eta kasuak garaiz egiaztatzeko proba diagnostiko eraginkorrik ez duela.\nBai medikuntza-gizarteek bai gizarteak, ikuspegi zabaletik, minbiziari eta haren bizipen pertsonalari buruzko sentsibilitateak ezkontzeko bidea dute. Horren erakusgarri da Minbiziari buruzko Europako Konferentziak (ECCO, ingelesezko siglak) azken topaketan zabaldu zuen argazki-erakusketa. Arthur Meyers medikuak eta argazkilariak bularreko edo obulutegiko minbiziari aurre egiteko lotura duten munduko hainbat tokitako emakumeak erakusten ditu. Argazki-bildumarekin batera, emakume bakoitzaren bizipenak biltzen zituzten testuak jaso ziren, haien beldurrari nola aurre egiten dioten eta erronkak nola bideratzen dituzten erakusten zuten.\nBiltzarraren arduradunek azpimarratu zuten garrantzitsua dela azalpen hori, pazienteek berek har dezaten hitza eta itxaropen- eta inspirazio-mezu bat bidal diezaieten, bai beste gaixo batzuei, bai haien senideei, hain nagusi diren bi minbizi-mota horien aurkako borrokan. Susan Knox-ek, Bularreko Minbiziaren Europako Koalizioko zuzendariak, «bularreko eta obulutegiko minbiziaren aurka dotoreziaz eta ausardiaz borrokatzen duten mundu osoko emakumeei egindako zerga» esan zuen. Bestalde, Robert J. Spiegelek, Schering-Plough Research Instituteko (SPRI) zuzendari mediko eta lehendakariordeak, onartu zuen argazki eta testuek zehaztasun handiz atzeman zituztela «emakume horien beldurrak, arazoak, jakinduria eta determinazio irmoa».\nSue, Helen, Ana María eta Soledad\nSue Ingalaterran jaio zen eta 45 urte zituen obulutegiko minbizia diagnostikatu ziotenean. Haren testigantzan kontatzen du nola interpretatu zuen diagnostiko hori heriotza-epai baten antzera. «Duela hiru hilabete ere ez nuen ama galdu bularreko minbiziagatik, eta berria madarikazio bat balitz bezala erori zitzaidan». Gaixo horrek azaltzen duenez, izugarri indartu ditu familiako loturak, eta, hala, senarra eta seme-alabak harekin batera borrokatzen dira, ukondoarekin, bizitzara onena ateratzeko eta aurrerapen klinikoak ez galtzeko. «Ez nuen inoiz entzun minbizi-mota horri buruz hitz egiten – azaltzen du -, baina diagnostikoaren ondoren gaiko ekintzaile bihurtu naiz; mundu osoko milioika emakumek, nire alabarengandik hasita, obulutegiko minbiziaren aurkako borrokan tresna diagnostiko eta terapeutiko hobeak lortzeko borrokatzen dute».\nHelen eskoziarrari gaixotasun hori bera diagnostikatu zioten 52 urterekin. Suek ez bezala, obulutegiko minbizia duela gutxi agertu zen, eta medikuak bizirauteko aukera onak ziurtatu zizkion. Hala ere, gaixotasunak aldatu egin zituen Helenen eskemak, gizakien hauskortasunari eta betiko ezerk ez duela irauten kontzientziatuta bizitzeko beharrari dagokienez. Bizitza osoan oso emakume aktiboa izan den arren, obulutegiko minbiziaren diagnostikoaren ondorioz, Helenek amets batzuk gauzatu zituen: olioa pintatzea eta harpa interpretatzea. Gainera, senide eta lagunen laguntzarekin, saia zaitez minbizi-diagnostiko ausart bati aurre egiten.\nPortugalen, Ana Mariak 36 urterekin jakin zuen bere gorputzean bularreko minbizia zuela II. estadioan. Lehen erreakzioa izua izan zen, heriotzarekiko beldurrez betea eta etorkizunari buruzko ziurgabetasunez betea. Familiari gaixotasuna ezkutatzea ere pentsatu zuen, maite zituen pertsonei minaren berri ez emateko. Hala ere, denborarekin eta aholkularitza egokiarekin, laster ikasi zuen horrelako egoera baten aurrean oinarrizko lasaitasuna lortzeko afektuak partekatu eta harreman pertsonalak guztiaren gainetik baloratu behar direla. Senarraren, familiaren eta lagunen laguntzarekin, Anak itxaropenik gabe ekin die gorabehera klinikoei, baina zuku guztia une oro zukutuz, maiz paseatuz, zinemara senideekin edo lagunekin joanez, intimitate-giroa sortuz.\nSoledaderi (Mexiko), berriz, bularreko minbizia diagnostikatu zioten bost urte geroago, «berrogeiko hamarkadako krisi»an, eta traumatizatuta geratu zen, minbizia zuten pertsona bakarrak hilda zeudela egiaztatu ondoren. Bere familia, izututa, ez zekien nola erreakzionatu.' Orientazio terapeutiko egokiari esker, Soledadek etxeko arduren estres guztia lausotu egin zuen, familiak eraginkortasunez esku hartuz, erabat ezkonduta zituen atazetatik askatuz eta bere gazteriaren grina eta karrerara itzuliz: behar bereziak zituzten haurrei irakastea.\nECCOren bileran jakinarazi zenez, bularreko eta obulutegiko minbizia duten gaixoen biziraupena esponentzialki handitu da azken 25 urteetan, tratamendu berriak agertu direlako eta lehendik zeudenak hobetu direlako. Hori dela eta, gero eta gehiago dira Sue, Helen, Ana María eta Soledad bezalako pazienteek tumore-mota horiek gainditzea lortzen dutenak, eta beren bizitzak minbiziaren aurkako borroka sustatzen eta gaixoen bizi-kalitatea zaintzen dituzte, eta, neurri handi batean, munduak minbiziaren esperientziaz eta haren hartune egokiaz gehiago jakitea lortzen dute.\nOsasunaren Mundu Erakundearen (OME) arabera, minbiziaren aurkako borrokak, detekzio goiztiarra eta aukera terapeutiko berriak egokitzea ez ezik, informatzeko ahalegina eta aholkularitza psikologikoa ere badakar, besteak beste, biziraupen hobea bermatzeko. Gehiegizko beldurra eta gogo bizia epelduz, bularreko minbiziari buruzko epai berri bakoitzak zenbait informazio jaso behar ditu, hala nola, erabileraren gaineko aurrerapen terapeutikoek bularreko minbiziaren heriotza-tasa murrizten lagundu dutela, bai Europan bai AEBn, eta, 2010ean, adibide bat jartzearren, herrialde garatuetan tumore-mota horrek eragindako heriotzen erdia baino ez dela izango.\nArt Myers (San Diego, Kalifornia) medikuntza prebentiboko eta osasun publikoko espezialista da. Argazkilaritzarako zaletasunak artista ezagunen jarraitzaile izatera eraman zuen, hala nola Annie Leibovitz, Arnold Newman, Larry Fink, Sally Mann eta Joyce Tenneson. Bere azalpenetan beti izan ditu kontuan osasun alderdiak. «Emakume horiek ezagutzeak», azaltzen du, «begietan, aurpegietan eta keinuetan argi mota bat aurkitzeko aukera eman dit; bularreko edo obulutegiko minbizi baten errealitate gogorrari aurre egiteko argi indartsua, eta haren tratamendua, optimismoa eta ausardia transmititzen dituen argia».\nbularreko minbizia erakusketa imágenes-eu mujeres-eu ovario-eu


Nor garen | Innova ocular\nInnova Ocular gure herrialdean ospe eta tradizio gehieneko Begietako Mikrokirurgiako kliniken nazioko sarea da. Oftalmologoen hiru belaunaldik osatutako erakunde medikua, begietako patologia guztien diagnosian, tratamenduan eta jarraipenean aditua. Oftalmologiako zerbitzu bateratua eskaintzen diegu gure bezeroei.\n2000n sortu zen Innova Ocularrek gure oftalmologoen esperientziak eta jakintzak zein azken tekniken erabilerak bermatzen duten goi-mailako segurtasuna eskaintzen du.\nGaixoen begien osasuna hobetzeko xedearekin, tratamendu eta teknika oftalmologiko berrienak dituzte, zeinak bere profesionalen esperientziari, tradizioari eta jakintzari gehituta, irtenbide mediku onena eskaintzen duten ikusmenaren patologia eta arazorentzat.\nEgun, Innova Ocularrek nazioko lurralde ia osoan ditu klinikak, hirien inguruan gehienbat, non zerbitzu oftalmologiko pertsonalizatua, hiritarrentzat tratu eta laguntza indibidualizatukoa, non hurbiltasuna gure taldearen filosofiaren barruan dagoen.\nGainera, tratamendu guztiek dute atzean berme eta segurtasun handienak, esperientzia, kalitatea eta teknologia onena. Horretarako , Innova Ocularreko sendagileen taldea osatzen duten 65 oftalmologo espezializatuek diagnosirako eta kirurgiarako ekipo berrienak dituzte erabilgarri, eta teknologia berritzaileenen eta teknika eta irtenbide modernoenen alde egiten dute beti, gaixoen ikusmenaren kalitatea hobetze aldera..\nEspainian ospe handieneko Begietako Mikrokirurgiako kliniken nazioko sarea.\nEgun, Espainiako hiri nagusietan dauden 15 zentrok osatzen dute Innova Ocular kliniken nazioko sarea:\nInnova Ocular – Begitek (Beasain eta Donostia)\nInnova Ocular –Clínica Ferreruela (Lleida)\nInnova Ocular – Clínica Muiños (Tenerife iparra, Tenerife hegoa eta La Palma)\nInnova Ocular – Clínica Vila (Valentzia)\nInnova Ocular – Soler Dr. (Elx)\nInnova Ocular – ICO Barcelona (Bartzelona)\nInnova Ocular – IOA Madril (Madril)\nInnova Ocular – La Arruzafa (Kordoba)\nInnova Ocular – Oculsur (Kadiz, Jerez eta Chiclana)\nInnova Ocular – Virgen de Luján (Sevilla)\nInnova Ocularrek 50.000 prozedura eta ebakuntza inguru eta 145.000 inguru kontsulta hartu zituen 2013an eta, egun burutzen ari den integrazio eta hedapen faseak bultzatuta, 2015ean % 15 inguruko hazkuntza erregular eta ordenatua espero da. Horren barruan, sarean hainbat klinika berri gehituko dira.\nBetaurrekorik gabe, lentillarik gabe eta nire irribarre ederrenarekin.\nInnova Ocularren bai, ikusiko duzu.\nZergatik Innova Ocular?\nEspezialistak direlako kirurgia errefraktiboan, miopian, hipermetropian eta astigmatismoan, presbizian edo ikusmen nekatuan eta begi-lausoetan. Gainera, erretina, glaukoma, kornea, okuloplastia, neuroftalmologia eta haurren oftalmologiako tratamenduetan espezializatutako unitateak ditu.\nOftalmologiako zerbitzu integrala eskaintzen duelako. Innova Ocularren begietako patologia, arazo edo akats oro tratatzen dugu, eta kasu bakoitzarentzat irtenbide egokiena eskaintzen dugu.\nBegietako Mikrokirurgiako kliniken nazioko sare honetako tratamenduak abangoardiako teknologian oinarrituta daudelako eta merkatuan aurki daitezkeen laserrik aurreratuenak dituelako.\nEskaintzen duen zerbitzuan kalitate altuenak eskaintzen dituen konpainia medikua delako.\nInnova Ocularren ikuspegia, egitekoa eta balioak dira taldearen eguneroko hazkuntzaren oinarriak, eta gaixoekin, gizartearekin, akziodunekin eta langileekin identifikatzeko nahiaren isla dira. Konpromisoa, aurrera egitea eta etengabekohobekuntza dira Innova Ocularren eta haren langileen egungo ardatz estrategikoak.\nInnova Ocularrek ikusmenean eragina izan ditzaketen gaitzei eta arazoei tratamendu eta irtenbide medikuak ematea du xede, pertsonen osasuna hobetu eta, ondorioz, gizartearen onura eta garapenean laguntzen du..\nBere baloreetan oinarrituta osasun pribatuaren arloan erreferentziako konpainia izateko misioa du Innova Ocularrek; etika eta erantzukizuna; gaixoen konfiantza eta gertutasuna; etika eta erantzukizuna; sineskortasuna eta gaixoari zerbitzua; eta eraginkortasuna, planteamendu medikuen eta kalitate zorrotzenen bitartez.\nInnova Ocularren balore bereizleak pertsonengatiko errespetua, osasunaren zaintza, gertutasuna, konfiantza, gaixoei zerbitzua ematea, bikaintasuna, korporazioaren gizarte-erantzukizuneko programa zabala eta eraginkortasuna dira.\nZentzu horretan, gure klinika-sareak bere jarduera profesionalaren oinarri diren etikako eta kode deontologikoko arau eta baloreetatik abiatutako arauak eta baloreak jarraitzen dituen praktika onak ditu gidalerro.\nGainera, gaixoen intimitatea eta konfidentzialtasuna babesten du Datuen Babeseko Lege Organikoaren (LOPD) bitartez, eta uneoro ebaluatzen du hura betetzen ari den ala ez.\nInnova Ocular, gizartearen begien osasuna eta bizi-kalitatea hobetu nahian, gaixoan zentratzen ditu esfortzuak, beharrak eta asmoak, hura baita bere estrategiaren muina, zeina parametro etikoekin eta ingurumenaren babeserako parametro zorrotzenekin osatzen dituen. Horregatik, kliniken nazioko sare honetako langileak dira gure estrategiaren motorra, eta Innova Ocularren balio handieneko aktiboa.\nGainera, bere fundazioen bitartez, Innova Ocularrek modu aktiboan kolaboratzen du gizartearen sektore kaltetuenekin eta baliabiderik ez dutenekin, programa mediku-solidario zabal eta aktibo baten bitartez, tratamendu eta irtenbideak ematen Mediku baten laguntzarekin, munduko hiritarren bizi-kalitatea hobetzeko.\nHauek dira Innova Ocular osatzen duten Fundazioek, zeinak ikerkuntza, ezagutza zientifikoen irakaskuntza eta osasun oftalmologikoaren sustapena bultzatzen duten, baldintza ekonomikoak, sozialak edo geografikoak zein diren aintzat hartu gabe:\nLa Arruzafa Fundazioa > Ferreruela Sanfeliu Fundazioa > Dr. Soler Fundazioa >


Pablo Neruda egoitzako langileak lanuzteak egiten hasi dira euren eskubideen defentsan | LAB SINDIKATUA\nZerbitzu Publikoak Zerbitzu Soziokomunitarioa Pablo Neruda egoitzako langileak lanuzteak egiten hasi dira euren eskubideen defentsan\nPablo Neruda Gasteizko langileak txanda bakoitzeko 2 ordutako lanuzteak egiten hasi dira, gaur maiatzak 22 eta datorren astean, maiatzaren 29an. Enpresarekin akordiorik lotu ezean, greba orduak eta egunak luzatzeko asmoz gabiltza. Kontzentrazioa egin dute egoitza atarian.\nIa 5 hilabetez negoziatu ostean, eta patronalaren proposamenek mamirik ez dutenez, Pablo Neruda egoitzako langileak mobilizazioak egitearen alde agertu ziren, batzar batean erabaki ostean.\nLAB sindikatuaren iritziz, enpresak aurkeztu duen proposamenak ez du mamirik, eta edozein hobekuntza eskubideen galera batetara baldintzatzen ditu patronalak.\nPablo Nerudako langileek, Aldundiko egoitza publikoetakoek baino 100 ordu gehiago egiten dute lan urtean, eta eta hilean, ia 800 € gutxiago irabazten dituzte.\nSektore hau, oso feminizatua da eta aldi baterako langileen txandakatze indizea oso altua da. Langileon osasunean eragina duten lan kargak jasaten dituzte, baina arazo fisikoez gain, lan karga psikiko handiak jasaten dituzte gure lana pertsonei eskainitako arretan oinarritzen delako.\nAldundiak egoera honetan duen erantzukizuna nabarmendu nahi dugu, hura baita lehen interesatua zerbitzu hau azpikontratatzen, horrela merkeago ateratzen zaiolako (egoitza publikoetako lan bera egiten delako, baina langile gutxiagorekin eta gutxiago irabaziz). Ez da kontuan hartzen, zeregin honen lan baldintzak kaskartuz, erabiltzaileei eskaintzen zaien zerbitzuaren kalitateari zuzenean kalte egiten zaiola.\nPablo Neruda egoitza


Sarek salatu du euskal presoen gradu progresioan «blokeo» bat dagoela | Politika | Berria\nJoseba Azkarraga eta Bego Atxa, gaur, Donostian. Maialen Andres / FOKU Tamaina handiagoan ikusi\nEuskal presoen eskubideen alde aritzen den Sare mugimenduaren ustez, «blokeo» bat dago euskal presoen gradu progresioetan. Azaldu dutenez, hain zuzen, euskal presoak oraindik Euskal Herrian ez badaude ere, «itxaropentsu» daude gertatzen ari diren hurbiltze eta Euskal Herriratzeekin; gradu aldaketekin, ordea, ez daude konforme, «geldoa» izaten ari baita bidea, eta, beraz, presoen etxeratzean oztopatzailea: «Ez dugu asko aurreratzen presoak hurbildu eta gradu progresioa aplikatzen ez bazaie, progresio hori ezinbestekoa baita guztiei etxerako bidea egiteko aukera emateko, espetxeen arloko legeria erabilita».\nBego Atxak eta Joseba Azkarragak eman dituzte datuak, gaur Donostian egindako agerraldi batean: haien hitzetan, 61 euskal preso daude gaur egun lehen graduan (euskal presoen %32), 118 bigarrenean (%62,5) eta hamar baino ez hirugarrenean (%5,5). Lehen graduan egoteak eskubideak «murriztea» dakarrela salatu dute Sareko bozeramaileek: izan ere, kartzelako patiora ateratzeko ordu gutxiago dituzte lehen graduan dauden presoek, ekintzetan parte hartzeko mugak dituzte, miaketak egiten dizkiete, eta ziega barnean egin behar dituzte otorduak, ez dutelako jantokira joateko aukerarik.\nBigarren graduan daudenek murrizketa gutxiago badituzte ere, Atxak eta Azkarragak nabarmendu dute hirugarren gradura igarotzen uzten ez badiete, preso horiek ez dutela aukerarik izanen baldintzapean aske gelditzeko. Hain justu, zigorraren hiru laurdenak betetzen dituztenean izaten dute presoek baldintzapean aske ateratzeko eskubidea, hirugarren graduan baldin badaude: gaur egun 60 euskal presok dute betea zigorraren zati hori, eta bertze zortzi egonen dira egoera horretan aurten, Sarek eman dituen datuen arabera: «Salbuespen erregimenean egongo ez balira, horiek guztiek izango lukete aske izateko aukera». Euskal presoen %36 dira. Sareren hitzetan, egoera «are larriagoan» daude adineko presoak eta zigor luzeak dituztenak, baita 7/2003 legearen arabera zigorturikoak ere, horiei gradu aldaketak eta baldintzapeko askatasuna lortzeko epeak anitz luzatu baitizkiete.\nGainontzeko preso guziei ematen zaien trataera bera eskatu dute euskal presoentzat: «Euskal presoek hirugarren gradura pasatzeko eta baldintzapeko askatasuna lortzeko aukera izatea, egunez kalera irtenda eta gauean espetxera joanda, edo, bestela, 86.4 artikulua aplikatuta, bizimodu normalizatuagoa izatea, kondena etxean beteta, kontrol telematikoaren bidez». Espetxeetako tratamendu batzordeei, halaber, galdegin diete «irizpide argi bat» izan dezatela gradu progresioa eman ala ez erabakitzerakoan: «ETA duela urte batzuk desagertu zen, eta ezin da gradu progresioa baloratu erakunde hori jardunean egongo balitz bezala, askatasun gabetzearen zentzua perbertitzea baitakar, gabetze hori zigor huts gisa aplikatuko litzatekeelako, eta ez presoak birgizarteratzeko bide gisa».\n94 guraso preso\nSeme-alabak dituzten euskal presoetan jarri du fokua Sarek gaurko agerraldian: izan ere, 94 euskal presok dituzte seme-alabak, eta horietatik hamazazpik beteak dituzte jada zigorraren hiru laurdenak. Bi gurasoak espetxean dauzkaten umeak ere badira: bederatzi bikoteren kasuan gertatzen da hori. Euskal Herriko kartzeletan, ordea, seme-alabak dituzten zazpi preso baino ez daude. Preso horien kasuan ere baimenak ematea, gradu progresioa aplikatzea eta haien seme alabekin egoteko aukera onar dezatela eskatu du Sarek: «Labur esanda, gizatasuna aldarrikatzen dugu».


Daniel Urrabieta ilustratzailea\nDaniel Urrabieta ilustratzailea –\nGure historian badira zenbait pertsonaia ahanzturaren iluntasunetan erdi galduta ditugunak; horietako bat dugu Daniel Urrabieta Vierjé.\nBere aitona-amonak Gipuzkoatik Madrilera bizitzera aldatu ziren. Danielen aita, Bixente Urrabieta Ortiz, Madrilen sortu zen. Lanbidez ilustratzailea zen eta On Kixoterako ilustrazio zenbait egin omen zituen. Marrazkilari fina omen zen eta laster Madrilgo arte-zirkuluetan arras ezaguna egin zen. Juana Vierjé de la Vegarekin ezkonduta zegoen. Juana Vierjé Napoleonen armadan ibilitako soldadu frantses baten alaba zen, Hugo jeneralaren zerbitzupean ibilia, hain zuzen. Hugo jenerala Victor Hugo idazlearen aita zen. Jon Eskisabelek 2000ko maiatzaren 15ean Euskaldunon Egunkarian plazaratu zuen artikulu mamitsuan esaten zuenez, Juana Vierjéren aita Ipar Euskal Herrikoa omen zen. Baliteke, baina maleruski ezin izan dut datu hau baieztatu.\nDaniel Urrabieta Vierjé 1851n jaio zen, bibliografia espainiarraren arabera Madrilgo Huertas kalean. Jon Eskisabelek aipaturiko artikuluan esaten duenez, herria ez badu zehazten ere, Euskal Herrian sortu omen zen eta oso ttikia zela Madrilera bizitzera eraman zuten. Aitarengandik marrazkiekiko zaletasuna eta trebezia jaso zituen. Bide horretatik abiatuta, 1869. urtean eta familia osoarekin batera, Parisera bizitzera aldatu zen. Garai hartan hemezortzi urte zituen. Parisen ilustrazioen munduan murgildu zen bete-betean, horretarako Victor Hugo adiskideak izugarri bultzatu eta lagundu ziola. Urte haietan Frantzia gerran zegoen Prusiarekin, eta Urrabieta gazteak gerrari buruzko ilustrazioak egiteari kemen handiz ekin zion. Ilustrazio horiek Charles Iriarte euskaldunak zuzentzen zuen Le monde ilustré izeneko aldizkari ospetsuan plazaratu zituen. Ilustrazioak izenpetzeko amaren deitura erabili zuen, eta horrela Daniel Verjié izenarekin ezagutu zuten Parisen.\nBere lanak lubakietatik gertu egiten zituen, bala eta bonbetatik aski hurbil. Beraz, ongi ezagutzen zuen ilustrazioetarako marrazten zuena. Ilustrazio horiek zirela eta, laster fama handia bereganatu zuen. Horietako batean, lubakietan zebilela, preso hartu eta espioitzat jo zuten. Le monde ilustré-koek erreskatatu behar izan zuten.\nBi urte berantago, Pariseko Komunaren Matxinada gertatu zenean, bertan ibili zen kazetari eta ilustratzaile. Errepresioak sortutako gertakizun latzak marraztuz ospe ikaragarri handia bereganatu zuen. Geroxeago, errusiarren eta turkoen arteko gerlan ibili zen ilustrazioak eginez eta prentsan plazaratuz, baita Bigarren Karlistadan ere.\nVictor Hugoren sei liburu ilustratu zituen, Miserableak sonatua horietako bat izan zelarik. Liburu horietan egindako ilustrazioek ordurako zeukan ospe handia are handiago bilakatu zuten. On Kixoterako egin zituen ilustrazioek ere bere fama areagotu zuten. 1889an, Pariseko Erakustaldian, urrezko domina eman zioten, baita Ohorezko Legioa ere.\nDaniel Urrabietak ez zuen oso bizitza erraza izan. 1887an, Frantziak Victor Hugori sekulako omenaldia egin zion egun berean, hemiplegia batek jo zuen eta horren ondorioz eskuin aldearen mugikortasuna galdu zuen betiko. Hogeita hamar urte zituen orduan. Ezkerreko eskuaz marrazten ikasi behar izan zuen eta orduko lekukoen arabera, eskuinaz bezain ongi marrazten omen zuen. Bere maisulanetako aunitz ezkerreko eskuaz egin zituen.\n1904an hil zen On Kixoterako aurrez pentsatuta zituen ilustrazio guztiak ezin amaituz. Orduz geroztik, Daniel Urrabietaren ilustrazioak zenbait erakustaldi ospetsutan egon dira erakusgai. 1905ean Gran Palais des Champs Elysées delakoan. 1912an Musée des Arts Décorativs izeneko museoan eta 2005ean Madrileko Centro Cultural Conde Duque y Calcografía Nacional izeneko kultur egoitzan.\nEuskal Herrian, nik dakidala, inoiz ez da Urrabietaren ilustrazioekin inolako erakusketarik egin. Euskaldunok badugu zer kitatu ilustratzaile handiarekin.\nartea, artista, artistak, daniel urrabieta, Daniel Urrabieta ilustratzailea, ilustratzaileak, ilustrazioa, ilustrrazioak, marrazkiak, marrazkilariak


Hirugarren faseko neurriak erkidegoek kudeatuko dituzte - Azpeitia - uztarria.eus\nUztarria.eus 2020-05-31 12:05\nAsteazkenean adostuko dute Espainiako Kongresuan alarma egoeraren luzapena. EAJk babesa emango dio Pedro Sanchez presidenteari, eta trukean alarma egoeratik ateratzeko neurriak kendu, luzatu, hartu edo moldatu ahal izango ditu Urkulluk. Beste aldaketa garrantzitsu bat ere izango da arinaldiaren kudeaketan; hirugarren fasean, erkidegoek proposatuko baitiote Espainiako Osasun Ministerioari zeintzuk izan daitezken "normaltasun berrira" sartuko diren lurralde unitateak. Hain zuzen, "normaltasun berrian" sartzeko lurralde unitate bat osatu nahi du Eusko Jaurlaritzak hiru lurraldeekin, eta beraz, pentsatzekoa da hiru herrialde horien artean libre mugitu ahal izango dela. Dena ondo bidean, ekainaren 8tik aurrera izango da Hego Euskal Herria hirugarren fasean.


2021, Maiatzak 25\nLurrak behin betiko erosi ondoren, 1964. urtearen amaieran, etxebizitzak eraikitzeko prozesua hasi zen. Hiru urte luze iraungo zuen eta 1967ko abenduaren 24an, etxebizitzen giltzen ematearekin amaitu zen.\nRamon Gabarain arkitektoak egindako proiektua 1964ko abenduaren 13an aurkeztu zen Donostiako Udaleko Obren Bulegoan, non “Altza auzoan, kaperaz, eskolaz eta maisu-maistren egoitzaz hornitutako auzune bat” eraikitzeko udal lizentzia eskatzen zen.\nAurkeztu eta egun gutxira, 1965eko urtarrilaren 25ean, Hirigintzako zuzendari teknikoak, Encio jaunak, proiektuari buruzko zehaztapen batzuk eta aparkalekuetarako aurreikuspen handiagoa eskatu zituen. Antonio Sampietrok gogoratzen zuenez, udal teknikari honekiko harremanak ez ziren batere errazak izan. Jose Ramon Sesé eta bera ia egunero joaten ziren Donostiako udaletxera izapideak arintzeko asmoz, baina berarentzako eskupekorik ez zegoenez, espedientea tiraderan geldirik edukitzen zuen. Baina etsipena eta ezintasuna aldatu egin ziren Jesus Los Santos Garayalde eta Jose Eizmendi Amutio zinegotziekin harremanetan jarri zirenean, zeinek udal espedientea onartzeko prozesua azkartzea lortu baitzuten. (gehiago…) »\nAHMren urteko batzarra\n2021, Maiatzak 19\nDatorren maiatzaren 27an, osteguna, arratsaldeko 7etan, Tomasenen, AHMren Urteko Ohiko Batzarra egingo da. Bertan, iazko jardueraren errepasoa egingo dugu eta aurtengo planei buruz hitz egingo dugu, batzuk dagoeneko martxan daudenak.\nIzan ere, aste hauetan bete-betean murgilduta gaude Naturaldia eta Plus55 ibilaldien jardueretan, eta aukera honetaz baliatuko gara agendaren errepasoa egiteko: ostiralean, hilak 21, goizean Chillida Leku bisitatuko dugu eta oinez itzuliko gara Altzara; eta, arratsaldean, 18: 30ean, Tomasenen, Txema Hernandezek “Un paseo didáctico entre rocas. Descubriendo el pasado geológico de Altza” hitzaldia emango du. Larunbatean, hilak 22, Marko Sierrak Antondegiko bisita gidatuko du, gaztelaniaz, eta izena aldez aurretik eman behar da, 943 35 11 49 zenbakian; eta Marko Sierrak berak ostiralean, hilak 28, 18: 30ean hitz egingo du “Ibilaldi naturalistikoak Altzan zehar” gaiari buruz.\nSarrerak 10 euro balio du, eta aldez aurretik ordaindu beharko da, izena eman dutenei zuzenean adieraziko zaien moduan. (gehiago…) »\nAltzako VIII. Naturaldia\n2021, Apirilak 22\nAurten, Donostia Kulturarekin eta Cristina Enea Fundazioarekin batera, hainbat jarduera antolatu ditugu maiatzean, gure ingurunetik paseatzea proposatzeko; ingurumen, paisaia, geologia, botanika, fauna eta historia intereseko hainbat gunetan geldialdiak eginez.\nUrteak daramatzagu ibilbide gidatuak antolatzen, eskuorri moduan edo ibilbide birtualetan biltzen, etxetik pauso gutxira zain daukaguna ikusi eta miretsi nahi duen edonorentzat eskuragarri egon daitezen. Aurtengo jarduerak antolatzeko orduan, jasaten dugun pandemia-egoerak baldintzatu gaitu, paseatzera irten gaitezkeen pertsonen kopuruan mugatzen gaituelako. Horregatik, aurten Antondegira egingo dugun ibilbide gidatua Ibilbide naturalistikoa: Antondegi orripapera gisa argitaratuko dugu eta maiatzaren 28an banatuko dugu Marko Sierrak emandako hitzaldian.\nHurbilekoa ezagutzen eta miresten jarraitzeko interesa piztea espero dugu, hori baita honako jarduera hauen bidez lortu nahi duguna: (gehiago…) »\n“Altzatik abiatutako ibilbideak” denboraldi berria\n2021, Apirilak 6\nUdaberria iristearekin batera, Plus 55ko “Altzatik abiatutako ibilbideak” egitasmoaren denboraldi berri bati emango diogu hasiera. Aurreko denboraldia bezala, oraingoa pairatzen dugun osasun-egoerak baldintzatuta egongo da. Horrela, denboraldi osorako egitaraua orain arte egin dugun bezala aurkeztu beharrean, egingo diren ibilaldien berri emango dugu banan-banan.\nLehenengoa apirilaren 29an izango da. Goizeko 9etan irtengo gara San Martzial plazatik, eta San Marko mendiaren inguruko bideak zeharkatuko ditugu: udaletxea, Artzak baserria, Gazteluene baserria, Irasuene baserria, Aitzetako Txabala trikuharria, Zamalbide, Abrin baserria, Txipres baserria, Galantene baserria, udaletxea.


1936ko gerra | ARGIA\nFusilatuen bila ·\nArtean iazko hazilean, Xilaba txapelketaren finala, Amets Arzalluz txapeldun. Hari txapela jartzen, berriz, Andoni Iturrioz, bertsozale eta laguntzaile fierra. Andoniren bidea, ordea, aitarenak markatua dator, Manuel Iturrioz. Borrokalari baten bizipenak (Alberdania, 2011) liburuan irakurri dugunez.\n1936ko gerra kanaleko multimediak\nAltsasu, Ribaforada, Castejón, Agurain, Gasteiz, Sukarrieta, Bermeo... euskal trenbide sareko geltokiak dira egun. Trenak maiztasunez heltzen dira eta zerbitzua eskaintzen digute. Ezin duguna ahaztu zera da, azpiegitura horiek 1936ko Gerran eta frankismoan behartutako... [+]


Jazza ulertzeko duen modua inolako konplexurik gabe uztartzen du soulful swing, groove edo musika brasildarraren beste sustraiekin. Aparteko musikari batek bakarrik izan lezakeen soinuarekin, musikaren kolore guztiak menperatzeko gai den paleta du. Hori da Chuck Loeb, talentua gainezka duen artista aparta eta Masters At Work zikloaren geldialdi berri batean datorkigu.\nBesapean “Plain’n’Simple” hartuta etorriko zaigu. Bere disko berria estiloen nahasketa bat da, eta BBK Salako oholtzan aletuko du. Egungo jazzak duen gitarra jotzaile teknikoenetako batekin gozatzeko aukera izango dugu.\nData: 2012ko maiatzaren 14a\nTwitter Fadoaren kondaira trinkotzen: Jorge Fernando eta Fabia Rebordado


Eginkizunak bateratzeko neurriak - Bateratu+ Autonoak - Euskadi.eus\nOrain dala gutxi arte, langile autonomoek beraien lan eskubideekiko baldintza okerragoak izaten zituzten, batez ere amatasun edo aitatasun baimenak, oporrak izateko eskubidea, jubilazioa edota gaixotasunagatiko baja hartzeko eskubideen inguru bezelako gaietan. Langile Autonomaren Estatutoa ezberdintasun hauekin bukatu nahi du eta besteen kontura lana egiten duten langileen mailara kokatu, eta beste hanbat eskubideen artean, bizitza pertsonala, familiarra eta lanekoa kontziliatzeko eskubidea zehaztuz.\n6/2009 Errege Dekretua indarrean sartu arte erabiltzen zen kontzeptua\nIndarrean dagoen kontzeptua\nAmatasun eta aitatasun baimena Jaiotza baimena\nEdoskitze-baimena Bularreko semea edo alaba zaintzeko baimena\nLan-kontratua etetea – Jaiotza-baimena\nBaimenaren iraupena (lehen aitatasun-baimena)\nBi aste gehiago iraungo du kontratuen etenaldiak kasu hauetan: semearen edo alabaren desgaitasuna jaiotzean, adopzioan hartzean, adopzioa xede duen harreran edo lehenbizikoa ez den seme edo alaba bakoitzaren harrera anizkuna.\nAma edota aita izan diren pertsonak bere behar familiarrak eta laboralak kudeatzeko denbora gehiago izan dezaten ahalbideratzen du.\nAmak ez baldin badauka laguntza jasotzeko eskubiderik, ez dagoelako RETAn sartuta, ezta gizarte aurreikuspen mutualitate alternatibo batean ere, beste gurasoak subsidioa jaso ahal izango du, betiere, eskatutako baldintzak betetzen baldin baditu eta amari egokituko litzaiokeen epean atsedenaldia hartzen badu. Prestazio ekonomikoa subsidio bat izaten da, eta haren eguneko zenbatekoa uneoro indarrean den IPREMaren % 100 izango da (2018rako 17,93 euro egunekoa izanda).\nAmatasunagatiko subsidioaren onuraduna dena izango da onuradun kasu honetan ere, betiere, sei asteko atsedenaldia hartzen badu, erditze, adopzio edo abegi anitza gertatzen denetik.\nATSEDEN DENBORAREN LABURPENA Langileen Estatutuaren arabera\nDokumentazioa eta eskaera Gizarte Segurantzako bulegoetan edota norberaren mutuaren bidez aurkeztuko da:\nJaiotze egunetik hurrengo 15 egunetako epean, edo adopzio edota harreraren ebazpen administratibo edota judizialaren egunetik.\nAtsedenaldia jaiotze eguna baino lehenago izanez gero, eskatzeko epea atsedenaldiaren hasiera egunetik hasiko litzateke.\nPertsona honen atsedeanldiaren ordezkapena egiteko beste pertsona bat kontratatuz gero egindako kontratu berria bonifikatu daiteke (beti ere kontratatzen dan pertsona langabezia egoeran baldin badago). Kasu honetan pertsona autonomoaren kuota ere bonifikatu daiteke.\nEskaera eredua eta aurkeztu behar dan dokumentazioaren azalpena. Eskaera orria .\n- Adopzio edota harrera kasuetarako eskaera orria.\nAurkeztu behar den bestelako dokumentazioa:\n- Jarduera egoeraren deklarazioa- Langile autonomoa\nHaurdunaldia bitarteko arriskua\nAldi baterako ezintasuna eta haurdunaldia bitarteko arriskua\nBabestutako egoeratzat hartzen da haurdun dagoen langilea dagoena laneko kontratuaren etenaldian, baldin eta langileak lanpostuz aldatu beharreko kasuetan, aldaketa hori egin ezin denean, ez teknikoki ez objektiboki, eta ezin denean eskatu justifikatutako arrazoiak direla-eta. Eta horrela ziurtatu behar dute Gizarte Segurantzako zerbitzu medikoek edota langileari dagokion laneko istripu eta gaixotasun profesionalen Mutuak.\nEgoera horretan aurkitzen diren emakume langile autonomak, beti ere betetzen badute bete behar diren baldintza guztiak prestazioa eskatzeko garaian.\nBALDINTZAK ETA PRESTAZIOA\nDiru-laguntza jasotzeko eskubidearen aitorpena langile autonomoak kontingentzia profesionalen estaldura hitzartuta duen Erakunde kudeatzaileari edo Gizarte Segurantzako Mutualitate Laguntzaileari dagokio.\nOndoren, txosten hori aurkeztu beharko du langileak, non garatzen duen jardueraren eta lanpostuaren baldintzen berri emango duen, eta haurdunaldia bitartean arriskua dagoela ziurtatzen duen medikuaren agiria aurkezuko du dagokion Erakunde kudeatzailaren aurrean. Ondorengo dokumentazioa aukeztu behar da:\nOsasun Zerbitzu Publikoko fakultatiboaren mediku-txostena\nEmakumezko langileak egiten dituen lan eta jarduerak, lanpostuaren baldintzak, kategoria eta arrisku bereziaren deklarazioa.Bere egoerarekin bateragarria den lanposturik ez izatearen deklarazioa.\nEmakumezko langileak Kooperatiba sozietateak edo lan sozietateetan lan eginez gero, sozietatearen kudeatzaileak edo administratzaileak luzatuko du aitorpena.\nErakunde kudeatzaileak edo lankideak aintzat hartzen badu ez dagoela arrisku egoearik haurdunaldian zehar, eskatutako medikuaren ziurtagiria ukatuko du, eta langileari jakinaraziko dio ez dagokiola prestazi hori lortzera bideraturiko prozedura hasterik.\nArriskua ziurtatu denean, subsidioa jasotzeko, langileak bere eskaera aurkeztu beharko du haren bizilekuari dagokion Erakunde kudeatzailearen Zuzendaritza probintzial eskudunean edo dagokion Gizarte Segurantzako Mutualitate Laguntzailean, behar diren dokumentuekin batera.\nProzesuan zehar aurkeztu beharreko dokumentazioa\nArriskuaren izateari buruzko zurtagiri medikua\nPrestazioaren eskaera orria\nJardueraren egoeraren aitorpena\nAzken hiru hilabeteetako kuoten ordainagiria.\nBestelako dokumentazioa: eskaera orrian hainbat egoeretan aurkeztu behar diren dokumentuak azaltzen dira.\nGizarte Segurantzako onarpen datatik 15 eguneko epean .\nHaurdunaldia bitarteko arrisku egoeraren deklarazioa 6 hilanbetetako iraunaldia izango du. Egoeraren arabera, 6 hilabeteak pasatu ondoren, emakume langileak tramitazioa berriro egiteko eskaera jaso dezake.\nBerezko kontuagatiko langileentzako pizgarriak\nLangile Autonomoaren Estatutuaren 30.1 artikularen arabera, Kontratazioari loturiko bizitza profesional eta familiarra bateragarri izatea (12 urtetik beherakoen, mendekotasunen bat duen edo desgaitasun larriren bat duen pertsona baten zaintza) bonifikazioa onartzen da.\nNorbere konturako langileek edo langile autonomoek eskubidea izango dute, hamabi hilabetera arteko epean, autonomoen kuotaren ehuneko 100eko hobaria jasotzeko gertakizun arruntengatik.\nBeren kargura dituzten 12 urtetik beherako adingabeak zaintzea.\nBere kargura mendekotasun-egoeran dagoen senide bat izatea (odol-ahaidetasunekoa edo ezkontza ahaidetasuneko bigarren mailara artekoa, hura barne), mendekotasuna behar bezala egiaztatuz.\nBere kargura garuneko paralisia, gaixotasun mentala edota %33ko edo hortik gorako ezgaitasun intelektuala edo %65eko edo hortik gorako ezgaitasun fisikoa edo sentsoriala duen senide bat izatea (odol-ahaidetasunekoa edo ezkontza ahaidetasuneko bigarren mailara artekoa, hura barne), desgaitasun hori behar bezala egiaztatzen bada eta senide horrek ordainduriko jarduerarik betetzen ez badu.\nNorbere Konturako Langileen edo Langile Autonomoen Gizarte Segurantzako Erregimen Berezian alta egina izatea.\nLangile bat kontratatzea, lanaldi osorako nahiz partzialerako, eta kontratu hori hobariak dirauen bitartean mantentzea. Edonola ere, kontratua gutxienez hiru hilabetekoa izan beharko da, hobaria jasotzen hasten den egunetik aurrera zenbatzen hasita. Lanaldi partzialeko kontratua gutxienez pareko langile baten lanaldi osoaren %50ekoa izan beharko da.\nHobaria jasotzen hasten den egunean eta egun horren aurreko hamabi hilabeteetan soldatapeko langilerik ez izatea. Salbuespena izango da langilea bitarteko kontratu bidez kontratatu denean, langile autonomoak amatasunagatik, aitatasunagatik, adopzioagatik, haur bat harreran hartzeagatik edo haurdunaldian zein edoskitzean arriskua egoteagatik baja hartu eta hura ordeztu behar denean.\nEdonola ere, hobaria jasotzen duen langile autonomoak Gizarte Segurantzako alta mantendu beharko du hobaria jasotzeko eskubidea bukatu eta hurrengo sei hilabeteetan.\nArestian aipatutakoa bete ezean, langile autonomoak jasotako hobaria osorik itzuli beharko du.\nAutonomoen kuotaren ehuneko 100eko hobaria jasotzeko eskubidea gertakizun arruntengatik. Hura kalkulatzeko, langile autonomoak aurreko hamabi hilabeteetan izandako oinarrien batez bestekoa kalkulatuko da, eta horri Norbere Konturako Langileen edo Langile Autonomoen Erregimen Berezian une bakoitzean ezarritako indarreko gutxieneko kotizazio-tasa aplikatuko zaio. Gizarte Segurantzako Norbere Konturako Langileen edo Langile Autonomoen Erregimen Berezian langileak egindako altak 12 hilabete baino gutxiago iraun badu, batez besteko kotizazio-tasa alta egin zen egunetik aurrera kalkulatuko da.\nKontratazioa lanaldi partzialerako bada, hobaria %50ekoa izango da.\nHobaria jasotzen dutenek, behin jaso ahal izango dute hura sorrarazten duen pertsona eragile bakoitzeko (bere kargu duen 7 urtetik beherako adingabea edo mendeko senidea).\nHobari hori bateragarria izango da besteren konturako kontrataziorako pizgarriekin, indarreko legediaren arabera.\nLan-harremana bukatzen denean, 3 hilabeteko epe horren barruan ere, langile autonomoak hobaria jaso ahal izango du 30 eguneko epean besteren konturako beste langile bat kontratatzen badu.\nHobaria ez da itzuliko lan-harremanaren bukaera arrazoi objektiboengatik edo diziplinazko iraizpen bidez gertatzen bada, horietako bat bidezkoa dela onesten denean; ezta lan-harremana honako arrazoi hauetako batengatik gertatzen denean ere: langilearen dimisioa, heriotza, erretiroa, ezintasun iraunkor osoa edo absolutua edo baliaezintasun handia, edota probaldian hala ebazten denean. Itzuli behar denean, aurreko paragrafoetan deskribatutako kasuez bestelako egoeran bukatu den kontratuagatik jasotako hobariari dagokion zatia bakarrik itzuli beharko da.\nHobaria jasotzeko eskubidea sorrarazi zuen adingabeak hobaria jasotzen den bitartean 7 urte betetzen baditu, hobaria jasotzeari jarraituko zaio, gehienez hamabi hilabetez, baldin eta beste baldintzak betetzen badira.\nAzken aldaketako data: 2019/08/06


Orona Fundazioa, Mondragon Unibertsitatea eta IK4-Ikerlan Zientziaren Astean elkarrekin\nZientzia eta teknologia gizarteratzeko askotariko ekintzak antolatu dituzte Orona Fundazioak, Mondragon Unibertsitateak eta IK4-Ikerlanek datozen egunetarako. Aurtengoa laugarren edizioa izango da.\nIK4-Ikerlan urrutiko kontrolerako gailuak garatzen ditu lainora konektatuta\nIK4-Ikerlan eta Ikusi industriako garabietarako teleaginteen belaunaldi berri bat sortzen ari dira. Horrela, Internet bidez garabien funtzionamenduari buruzko datuak partekatuko dituzte.\nIK4-Ikerlanek % 5,5 gehiago fakturatu du enpresekin egindako I+G+b proiektuetan\nPasa den urtean IK4-Ikerlan zentro teknologikoak 11,5 milioi euro lortu zituen enpresekin garatutako I+G+b proiektuetatik; beraz, 2015ean baino % 5,5 gehiago.\nOsteguna 24 Min: 10\nOstirala 25 Min: 8


Asier Olaizola (Getaria, 1972) da Lagun Onak futbol klubeko Espainiako hirugarren mailako taldearen entrenatzaile berria. Orain taldea osatzeko barruko lanean ari da klubeko beste kideekin batera, «telefonoari su ematen»; denboraldi aurrekoa uztail erdian hasiko dute. Azpeitiko kluba ondo ezagutzen du getariarrak, hiru denboralditan mutilen bigarren taldea entrenatzen jardun baitu. Gainera, erregional mailako txapelketa irabazi, eta mailaz igotzea lortu dute. Futbolerako duen zaletasunagatik, afizioz aritzen da entrenatzaile.\nHiru denboralditan jardun duzu Lagun Onak-eko mutilen taldea zuzentzen. Nolatan hasi zinen?\nOrain dela hiru urte Kinttelak [Juan Ramon Olalde] deitu zidan, bigarren erregionaleko taldea entrenatzeko prest nengoen galdetuz. Niri futbola betidanik gustatu zait, baina taldean jendea egotearen baldintza jarri nion. Taldea osatuko zidala agindu\nzidan. Halaxe hasi nintzen, eta hiru urte egin ditut talde horrekin lanean.\nHiru denboraldi egin, eta hirugarrengoan mailaz igotzea lortu duzue.\nBai, baina hiru denboraldiak gorabehera askokoak izan dira. Aurrenekoa ona izan zen; hirugarren bukatu genuen. Lehenengoa eta bigarrengoa mailaz igo ziren, eta gu hor gelditu ginen. Baina bigarren denboraldia okerragoa izan zen; hamaikagarren gelditu ginen. Jendea entrenatzeko arazo handiak izan genituen orduan, eta azkenean entrenatu gabe gero asteburuan partida ezin da irabazi; zaila izan zen. Azken denboraldi honen hasieran ez nintzen taldea entrenatzen hastekoa, ez zegoen jenderik, eta abuztuan 12-13 jokalarirekin hastea zaila zen. Aitor Zulaikarekin egon nintzen, eta nik jarrai nezan nahi zutela esan zidan, jokalariak nirekin oso gustura zeudelako. Nik segitzekotan, berriro jarri nuen baldintza bakarra taldera jende gehiago ekartzea izan zen. Hala, bizpahiru urtean futbola utzita egondakoak edota pilotan ibilitakoak etorri ziren. Halaxe hasi ginen. Denboraldia borobila izan da, gauzak ondo atera dira, eta kontuak ondo ateratzen hasten direnean, jendea animatu egiten da. Txapeldunei aurrea hartu, eta finala irabazi dugu, azkenean.\nOhorezko mailan ariko da orain.\nBai. Bigarren taldeak lehen ere maila bazuen, baina futbola ez da bi eta bi lau, zientzia zehatza. Futbolean maila eman dugu, eta ilusioarekin eta konfiantzarekin emaitzak etorri dira. Mailaz igo da, eta futbolarientzat maila gogorra izango da hurrengo denboraldia. Ohorezko mailak asko eskatzen du, Gipuzkoa mailan herriko talde nagusienak daude bertan: Tolosa, Pasaia, Real Union… Hirugarren mailan ibilitako talde eta jende asko dago.\nEta zure kasuan?\nNi, aldiz, berriz hirugarren mailan ariko naiz. Lehen bi denboralditan ere ibili naiz Elgoibarren, eta niretzako ez da maila berria, probatuta nago. Baina gazteekin eta herriko jendearekin aritzea beste erronka bat da.\nLagun Onak-ek aurrean bi talde izango ditu. Zer espero duzu?\nLehen taldeak igoera fasea jokatu zuen urte batean, baina berez Lagun Onak-en helburua ez da mailaz igotzea. Helburua maila mantentzea da, eta herriko jendea ahalik eta gehien izatea da. Herriko jendearekin bakarrik hori egitea zaila da, Bizkaiko taldeekin eta lehiatzea zaila delako. Hirugarren mailan gipuzkoarrak gara pixka bat sufritzen eta gutxiengoa egiten nola ahala helburua betetzeko lanean jarduten dugunak. Gipuzkoan Hirugarrenean eta Ohorezkoan talde bana duen beste klubik ez dago. Real Unionek Bigarren B-n eta Ohorezkoan ditu, baina gainontzean gu gara bakarrak; Elgoibarrek lehen bazituen, baina orain mailaz jaitsi da. Oso zaila da bi maila horietan 47-48 lagunekin maila ematea eta mantentzea, eta herrikoekin bakarrik are zailagoa da.\nHarrobiari garrantzia handia ematen diozue, baina jokalari bila kanpora joko al duzue?\nBai, jo beharko da kanpora. Herrikoekin bakarrik aritzea zaila baino gehiago, arriskutsua da. Gaizki ateraz gero mina egiten zaio Hirugarren mailako taldeari. Bi taldeekin jokatu beharko dugu. Ez da erraza, baina herriko gazteei erakusteko kanpotik esperientziadun batzuk ekartzea da asmoa. Hala bi-hiru urtean herriko gazte askok aukera izango dute lehen taldean jokatzeko. Baina oraindik batzuentzat goiz samar da.\nBigarren taldeko zein jokalari igaroko da Hirugarren mailako taldera?\nBatzuk igotzeko finkoak dira: Julen Aranburu eta Joanes Otamendi, eta Mikel Altolagirre atezaina. Unai Etxeberria aurretik lehen taldean ibilita dago, baina azkenaldian ikasketengatik nirekin bigarren taldean ibili da. Hori laugarrena da goiko mailara igotzeko finkoa. Gero, beste gazte batzuk daude udan aurre denboraldi ona eginez gero gora igotzeko aukera dutenak: Alex Guridi, Aritz oraindik jubenila…\nEta bajak zeintzuk izango dira?\nHerriko beteranoena, Saizar, futbola uztekotan dago. Uztekoak diren gainontzekoak kanpokoak dira; batzuk nekatu egin direlako utziko dute, eta beste batzuk ia baja izango direlako.\nOrain Anaitasuna izango duzue aurkarietako bat.\nDerbia izango dugu, bai. Niretzako ez da horrenbesteko derbia, baina jokalarientzat-eta bai. Beste maila batzutan izan dugu derbia, eta gazteek beste gogo eta ilusio batekin jokatzen dute. Antzematen da, bai.


Etengabeko arousal emakumeen - Forte Love\nEtengabeko arousal emakumeen\n2001. urtean, lehen aldiz medikuntza deskribatu dira kasu dira etengabe gertatzen da emakumeen sexu arousal kontrolik gabe, eta ez dira zerikusia duten presentzia sexu-estimulazioa eta orgasms. Emakume horiek maiztasun handiz, ez dira eraso nahigabeko orgasm muskuluak pelbisa murriztu egiten dira, handitu izerdia, bihotz-tasa, odol dilate in arnasketa. Emakumearen gorputza, beraz, prestatzen orgasm, eta dator zuen, baina guztiz desegokia da une batez, eta ez egoera eskasa.\nMunduko bakarrik daki batzuk dozena bat kasu honetan, gaixotasuna, baina adituek sexologia azoka bereganatzeko, egia esan, askoz gehiago dira: gehienak gaixoen besterik ez buruz hitz haien arazoak. Emakume horiek bizi etengabe piztu gabe, edozein sexu-estimulazioa eta sexu-nahia, eta bere bizitza bihurtzen tragedia bat. Orgasm gerta daiteke zehar erosketak, lantokian, bilera batean zehar kafe bat baino gehiago dituzten lagunak.\nSindromea Iraunkorra Sexu Arousal (PGAD - ing.), edo deitzen da - Sindromea Iraunkorra Sexu Arousal (PSA - euskara). bihurtzen natural plazer egoera larria eta ematen gaixoen zentzu bat errua eta hopelessness.\nNahaste hau da, ezaugarri tentsioa genital area eta etengabeko sexu arousal gabe benetako sexu-estimulazioa eta sexu-desira. Egoera hau ez da beti azkenean orgasm bat, eta nahiz eta hau gertatzen, arintzeko gaixoaren ez gertatzeko. Deskribatu medikuntza berriki, sindrome hau da zerrendan sartu sexu disfuntzioak, baina espero da bere berehalako sartzea sailkapena buruko nahasteak.\nBezala, ginekologoak, eta espezialistak sexologia Enbaxada Medikuntza dira konbentzituta gaixotasun honek ez du zerikusirik nymphomania - phrasi sexuaren, hau da, ezaugarri konstante behar haiei aurre egiteko, ezta dituzten anorgasmia, edo imposibilidad esperientzia orgasm, ezta dituzten multiplex sunt orgasms, edo hainbat orgasms - fenomeno bat da, ez da patologikoa.\nSintoma nagusiak, nahaste hau da, emakumeak dira egoera batean preorgasm, arousal, ez izatea, berriz, txikienak nahia sexu-harremanak. Baldintza hau ez da horiek ekarri plazer, gehiago gustatzen mina batean genitalak, eragin desatsegina esperientziak.\nEspezialistak medikuntza eta sexologia honi buruz jakin sindromea pixka bat. Adina paziente, normalean, 30 eta 45 urte.Ahalik eta arrazoiak bere garapen jotzen dira presentzia anatomiko anomaliak edo tumoreak ugaltze-organoak, ahalik arteko desoreka bizigarri eta blokeatzen neurotransmitters burmuinean, gaixotasun neurologikoa (epilepsia), nahasteak arteriak eta zainak zirkulazio-sare genitalian eta arraro harrera ezaguna eta oso erabilia antidepresiboak azken belaunaldi batetik talde inhibitzaileak alderantzizko harrapatzeko serotonina.\nArousal normalean gertatzen den egoera bat denean gaixoaren bizi da, logura edo nekea, badirudi arraro, normalean, antzeko egoera murrizteko, sexu-desira. Nahigabeko orgasm daiteke abiaraziak txiki bat besterik ez da mugimendua hankak. Argi batzuk izaera nahastea akatsik azterketa italiako zientzialari Unibertsitatean Bologna (Battaglia, Venturoli), nork aurkitu bat duten gaixoen sindrome hau, zein sortu zen atzeko tratamendua antidepresiboak (trazodone) iraunkorra muntaketa clitoris, antzeko bat bizi gizon priapism (kronikoa muntaketa eskasa).\nEza izaera ulertzeko eta arrazoiak Sindromea Iraunkorra Sexu Arousal egiten da ezinezkoa ematen ez gaixoen eraginkorra laguntza. Bada, nahaste hau gertatzen atzeko neurologikoa edo gaixotasun mentala, terapeutikoa taktikak zuzenduta dago, beren tratamendua.\nBeste kasu batzuetan, tratamendu sintomatikoa:batzuek onura kremak tokiko anestesiko edo aplikatuz izotza. Emakume batzuk eraginkorra antidepresiboak edo drogak blokeatzen duten dopamina hartzaileen edo hormonal antiandrogenic drogak.\nEspezialistak sexologia eta ginekologia ez da geratzen ezer, bestela, nola jardun aukera terapia hauek gaixoen trial eta akats by.\nBesteak beste, paziente behar profesionala psikologikoa edo psychotherapeutic laguntza. Paziente askok honekin sindrome larria depresio eta suizidio saiakerak.\nSindromea Iraunkorra Sexu Arousal aztoratzen beren bizitza normal, beren harremana ezkontidea edo sentimental bazkide, eta, lagunduta garapena erru sentimenduak, auto-pena, galera, auto-estimua, murriztu aldarte.


Wikiloc - ibilbideak Oiartzun - Arditurri - Pikoketa - Gurutze - Gaintxurizketa - Jaizkibel - Lezo - Gaiztarro, País Vasco (España)- GPS track\nOiartzun - Arditurri - Pikoketa - Gurutze - Gaintxurizketa - Jaizkibel - Lezo\n1.263 85 25\nDonostia - DEBA (Santiago bidean) (mountain bike)\nListorreta - Susperregi - Malbazar - Sorondo (mountain bike)\n(20170412) Vuelta a Monte Ulia desde Bidebieta y por diferentes caminos. (senderismo)\nuliabiker Eskubide guztiak gordeak\nBisitak 555, kokapena 7\nOiartzunetik bidegorri amaieraraino goaz, Arditurriko mehatz museoraino. Hemendik aldapa gogorra eta harritsua, zaila, pikoketaraino.\nKarretera gurutzatu eta 2014ko Aiako Harria Maratoiraren ibilbidea jarraituz Gurutzera iristen gara.\nHemendik pista txiki bat, segituan bide estuan bihurtuko dena jarraituz Gaintxurizketaraino. Rotonda gurutzatu eta 2 km -ko malda enpinatua igoz Jaizkibelgo kortafuegosea iritsiko gara. Bidea jarraituz Lezoraino, kontuz, azken metroak pixkat teknikoak.\nOrokorrean ibilbide polita eta fisikoki ez oso zaila, baina aldapa batzuk oso harritsu eta teknikoak.\nKaixo, zure lagunak ibilbide interesgarri hau topatu du Oiartzun - Arditurri - Pikoketa - Gurutze - Gaintxurizketa - Jaizkibel - Lezo https://eu.wikiloc.com/ibilbide-mountain-bike/oiartzun-arditurri-pikoketa-gurutze-gaintxurizketa-jaizkibel-lezo-9463934 Ondo izan, Wikiloc - Munduko GPS ibilbide eta interesguneak\nHice esta ruta con uliabiker\nPide a uliabiker que te añada como compañero en esta ruta\nSigue a uliabiker y descubre nuevas rutas


Santiago Seguraren azken pelikula emango dute Aita Mari zinean - Zumaia - Baleike.eus\nSantiago Seguraren azken pelikula emango dute Aita Mari zinean\nBaleike 2019-08-10 10:17\nSantiago Segurak zuzendu eta antzeztutako azken lana, Padre no hay más que uno, emango dute asteburu honetan Aita Mari zinean.\nZuzendaria: Santiago Segura. Aktoreak: Santiago Segura, Toni Acosta, Silvia Abril, Leo Harlem, Anabel Alonso, Pepa Charro, Wendy Ramos. Iraupena: 96 minutu. Generoa: Komedia. Herrialdea: Espainia. Urtea: 2019.\nJavier koinatu hutsa da: ez zaizkio batere ardura etxea eta haurrak zaintzeko lanak, baina beti daki nola egin behar diren gauzak. "Ez duzu ondo antolatzen", esaten dio emazteari, "ez jarri urduri"... Izan ere, uste du emaztea erraz itotzen dela familia gobernatzen.\nErrealitateari aurre egin beharko dio, ordea. Emazteak oporretan joatea erabakiko du, eta Javier 4 eta 12 urte arteko bost umerekin geratuko da etxean.\nEspero den bezala, anabasa nagusituko da Javierren etxean. Egoera gero eta barregarriagoa izango da, desastre hutsa bihurtu arte. Baina hondamendiek ere badute alde on bat: bizipenak aukera emango die aitari eta seme-alabeei elkar hobeto ezagutzeko, eta, lehen aldiz, elkarrekin gustura sentitzeko.\nOrdutegia: larunbatean 19:30ean eta 22:15ean, eta igandean eta astelehenean 19:30ean.


Maialen Olabe presidente eta Batzorde Iraunkorra berritua Maialen Olabe presidente eta Batzorde Iraunkorra berritua\nEGK-k Maialen Olabe presidente bezala berraukeratu eta Batzorde Iraunkorra berritu du\nOlabe (Bizkaiko Gaztetxoen Koordinakundea) hurrengo bi urteetarako hautatu dute presidentea bezala; Beñat Olave (Bizkaiko Gurutze Gorria Gazteak) izango da presidenteorde\nBatzar Orokorrak EuskarAbentura espedizioa kide berri bezala onartu du eta, orain, 57 elkartek osatuko dute EGK\nEuskadiko Gazteriaren Kontseiluak (EGK) gaur ospatu duen 39. Batzar Orokorrean hainbat erabaki garrantzitsu hartu ditu. 2018an presidente modura berretsi ostean, elkarteen plataformak Maialen Olabe Aguirre (Bizkaiko Gaztetxoen Koordinakundea) beste bi urterako aukeratu du kargurako. Era berean, bertaratutako elkarteek Beñat Olave (Bizkaiko Gurutze Gorria Gazteak) izendatu dute presidenteorde. Aldaketa hauen eta beste batzuen ostean, hurrengo bi urteetarako eratutako Batzorde Iraunkorra honakoa da:\nPresidentea: Maialen Olabe Aguirre (Bizkaiko Gaztetxoen Koordinakundea).\nPresidenteordea: Beñat Olave (Bizkaiko Gurutze Gorria Gazteak)\nDiruzaina: Aimar Rico (Uzturre Gazte Bilgunea)\nBokalak: Kale Dor Kayiko, Gazte Abertzaleak eta Eusko Gaztedi.\nDonostiako CRAJ eraikinean (Gipuzkoako Gazte Elkarteentzako Baliabide Zentroa) egindako batzarrean EuskarAbentura elkartea onartu dute orain arteko kideek eta ez da egon EGK utzi duen elkarterik, beraz, orain EGK 57 elkartek osatuko dute. Honetaz gain, 2018an burututakoaren memoria eta 2019rako aurrekontua eta lan-plangintza aho batez onartu dira, baita kontu ekonomikoak ere. Ildo honetan, gainera, EGK-k, legeak hala eskatuta, kanpo kontu-ikuskaritza bat egingo du 2019an zehar.\nBatzarrak, gainera, lan-arlo berria sortzea onartu du: etxebizitza. Gazteen egoera sozioekonomikoa dena ikusita (lan baldintza eskasak, prekarietatea, emantzipatzeko arazoak, etab.) enplegu eta etxebizitza lan-arloak bereizi egingo dira 2019tik aurrera lan ildo bakoitza modu sakonagoan landu ahal izateko.\nEra berean, aurreko urteetan bezala, gazte eta administrazioen arteko zubi-lana egiteko hitzarmenak sinatuko ditu Euskadiko Gazteriaren Kontseiluak Eusko Jaurlaritzarekin (Lehendakaritza, Gazteria Zuzendaritza eta Bakegintza eta Bizikidetzarako Idazkaritza Nagusia eta Emakunde), Bizkaiko, Arabako eta Gipuzkoako foru aldundiekin eta Gasteiz, Bilbo eta Donostiako udalekin.\n39. Batzar Orokorrean EGK-ko kide diren elkarteek eta Batzorde Iraunkorrak proposamenak aurkezteko aukera izan dute. Bakoitzaren aurkezpen eta eztabaidaren ostean honako proposamenak onartu dira:\nEGK-ko Batzorde Iraunkorrak elkarteei kuotak jaisteko egindako proposamena.\nECO-AGCk EGK-ko elkarteen bozkatze sistema aldatzeko egindako proposamena.\nMujeres Jóvenes de Euskadi-ko Emakume Gazteak Lilithek Zientziako Emakume eta Neskaren Nazioarteko Eguna aldarrikatzeko egindako proposamena.\nJSE-EGAZek egungo gazteen giza eskubideen aurkako gertakarien aurrean adierazpen publikoak egiteko protokoloa eraldatzeko egindako proposamena.\nAnder Añibarro, Eusko Jaurlaritzako Gazteria saileko zuzendaria batzarrean ere egon da eta bertaratu diren taldeetako ordezkari eta gonbidatuekin hitz egiteko aukera izan dute. Euren esku-hartzean EGKrekin izandako eta izango den harremana azpimarratu dute, gazteekin zuzenean hitz egiteko eta euren iritzia jasotzeko aukera delako.\nEGKren egunerokotasuna jarraitzeko, www.egk.eus webgunean sartu, Piztu! buletinean harpidetu edo Facebook, Twitter eta Instagram orrialdeak jarraitzea gomendatzen dugu.


Organoei bizi berria ematen - Bizkaiko Hitza\nOrganoei bizi berria ematen\nBizkaiko elizetan organo erromantiko garrantzitsuak daude. Ondare hori gorde eta herritarren artean ezagun egiteko, Diego de Amezua elkartea sortu zuten 2004an.\n2021, uztailak 02 Albisteak, Bidelagunak, Bizkaia, Kultura 400\nB izkaian 120 organotik gora daude. Gehienak XIX. eta XX. mendeetakoak dira, baina badaude zaharragoak ere: Euskal Herriko zaharrena Ziortzako kolegiatakoa da (Ziortza-Bolibar), 1686. urtekoa. “2004an sortu genuen elkartea, ondare hori dinamizatu eta herriari gozatzeko aukera emateko”, azaldu du Pablo Cepeda Diego de Amezua Bizkaiko organozaleen elkarteko idazkariak. Ia 40 kide dira. Presidentea Miriam Cepeda da, Begoñako basilikako organo jotzaile eta Santanderko (Kantabria, Espainia) kontserbatorioko organo irakaslea.\n“Bizkaian zorte ona izan dugu, XIX. mendean garapen ekonomikoa izugarria izan genuelako eta organo berriak eta onak eraikitzeko dirua egon zelako. Araban, adibidez, organo gehienak barrokoak dira, eta ia ez dute erromantikorik”. Esan du garai haietan herrien arteko lehia zegoela, eta besteak zeukana nahi zuten guztiek. Horri esker, nahiko arin hedatu ziren Bizkaian organo erromantikoak. Lehia hori hasi zuen herria Lekeitio izan zen: ” Aristide Cavaille-Collek 1854an egin zuen Santa Maria basilikako organoa”.\nLekeitiokoaz gain, badaude interesgarriak diren beste batzuk. Portugaletekoa aipatu du: Henri Didier organogile frantziarrak egindakoa da, 1903koa. “Biek zaharberritze premia dute. Baina, horretarako, 400.000 bat euro behar dira”. Badaude guztiz zaharberritutako altxorrak: Begoñako basilikako Cavaille-Coll organoa duela bost urte egin zuten, eta 1943an Alemaniako Walcker etxeak egindako Durangoko Uribarriko basilikakoa ere zaharberrituta dago. “Prozesu garestia da, eta denen laguntza behar da: Eliza, erakunde publikoak eta gizarte zibila”. Martitzenean, San Pedro egunez, Joseba Segura Bilboko gotzainak Lumoko elizako (Gernika-Lumo) organo zaharberritua inauguratu zuen, meza nagusian. 1909an egin zuten, Bartzelonan.\nKontzertuak eta beste\nElkartekoek musika jaialdiak antolatzen dituzte. Dagoeneko hamasei aldiz egin da Bizkaiko Hotsak jaialdia. “Saiatzen gara eskualde guztietara joaten. Jaialdi honek lurraldea egituratzen laguntzen du: badago jendea ia kontzertu guztietara joaten dena, eta batzuetan organo kontzertua aukera izaten da haientzat herria ezagutzeko”. Organo bakoitza ezberdina da. Eurek helburu argia dute: “Eduki serioa eskaintzen dugu, baina, hala ere, entretenigarria”. Urte bakoitzean, azken kontzertua Abadiñon egiten dute, Gabonetan. “Familia osoak etortzen dira; pozgarria da”.\nGazteagoa da Bilboko Nazioarteko Organo Jaialdia: bederatzi aldiz egin dute; azkena, udaberri honetan. “Jaialdi bietan, kontzertuetako musikariek maila ona dute, baina Bilbokoan saiatzen gara nazioartean ibilbide interesgarria izan dutenak ekartzen”. Adibidez, Olivier Latry gonbidatu zuten 2019an. Notre Dameko organo jotzailea da, munduko famatuena. Bilboko katedralera etorri zen, Pariskoa erre eta hilabetera. Oso arrakastatsua izan zen: “Jarleku denak bete ziren, eta jendea zegoen zoruan eserita eta zutik”. Datozen asteetan Busturialdean egingo den Joxe Mari Egileor jaialdiaren antolatzaileekin ere elkarlanean aritzen dira.\nEuskal sortzaileen musika zabaltzen ere saiatzen dirra. Jose Maria Usandizagaren organorako lan guztiak eskaini dituzte. Martin Rodriguez organo jotzailea izan zen Balmasedan, eta hango kontzertuetan bere piezak sartzen dituzte. “Euskal musikan urrezko garaia izan genuen, eta izen itzelak daude: Jesus Guridi, Usandizaga, Urreaga, Aita Donostia… Horien piezei garrantzia ematen diegu kontzertuetan.\nBaita inprobisazioari ere. Europako Ondarearen Jardunaldietan bisita gidatuak eta kontzertuak egin ohi dituzte. Esaterako, jardunaldien gaia paisaia izan zen urtean, Noel Hazelbrouckek Gorbeiako argazkiekin eta Agate Deunaren doinuarekin inprobisatu zuen, Arteagan. Bestela ere egiten dituzte halakoak; adibidez, film mutuak eskaini eta organoarekin musika jarrita. Besteak beste, Bartzelonako Familia Santuaren basilikako organo jotzailea eta Bartzelonako kontserbatorioko inprobisazio irakasle Juan de la Rubia ekarri izan dute.\nDuela 15 urte, Portugaleteko Santa Maria basilikan ikastaro bat eskaini zuten. Michel Bouvard Parisko kontserbatorioko organo irakaslea ekarri zuten. Nafarroa Beheretik gazte bat etorri zen: Thomas Ospital aihertarra. Gaur egun oso famatua da, eta Parisko kontserbatorioko organo irakasle izendatu berri dute, Bouvarden ordez. Guretzat pozgarria da jakitea Portugaleten antolatu genuen ikastaroan hasi zela istorioa”. Cepedaren esanetan, garrantzitsua da kulturan inbertsio iraunkorra egitea. “Hasieran, asko kostatzen zitzaigun kontzertuak betetzea. Orain, badirudi organoa modan dagoela. Gazteek deskubritu duten musika tresna bat da, eta interesgarria iruditzen zaie. Orain hasi gara duela 15 urte ereindako haziaren fruitua jasotzen”.